Uznesenie Okresného súdu Spišská Nová Ves sp. zn. 1Csp/71/2025 z 6. 8. 2025
Uznesenie Okresného súdu Spišská Nová Ves z 6. augusta 2025, sp. zn. 1Csp/71/2025, ECLI:SK:OSSN:2025:6125280010.2

Forma: Uznesenie

Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Spišská Nová Ves 1Csp/71/2025 6125280010 06. 08. 2025 JUDr. Jana Gargulová ECLI:SK:OSSN:2025:6125280010.2
Uznesenie Okresný súd Spišská Nová Ves, sudkyňa JUDr. Jana Gargulová, v právnej veci žalobcu: Collect Management s.r.o., IČO: 53 033 361, sídlo: Námestie sv. Egídia 44, 058 01 Poprad, právne zast.: JUDr. Peter Behúň, advokát, IČO: 52 461 092, Námestie sv. Egídia 44, 058 01 Poprad, proti žalovanej: A. B., nar. XX.X.XXXX, bytom C. X, XXX XX D., o zaplatenie 144,20 Eur s príslušenstvom, takto rozhodol: I. Súd konanie z a s t a v u j e. II. Stranám súd nepriznáva právo na náhradu trov konania. odôvodnenie: 1. Žalobca sa žalobou podanou na Okresnom súde v Banskej Bystrici dňa 4.7.2025 domáhal od žalovanej zaplatenia žalovanej sumy, úrokov z omeškania a trov konania. 2. Pri zisťovaní pobytu súd zistil, že žalovaná A. B. zomrela dňa XX.X.XXXX, teda pred podaním žaloby. 3. Podľa § 7 ods. 1 Občianskeho zákona, spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. Podľa ods. 2 smrťou táto spôsobilosť zanikne. Ak smrť nemožno preukázať predpísaným spôsobom, súd fyzickú osobu vyhlási za mŕtvu, ak zistí jej smrť inak. 4. Podľa § 61 CSP procesnú subjektivitu má ten, kto má spôsobilosť mať práva a povinnosti; inak len ten, komu ju zákon priznáva. 5. Podľa § 62 CSP ak strana nemá procesnú subjektivitu, súd konanie zastaví. 6. Podľa § 161 ods. 1, 2 CSP ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (podmienky konania). Ak ide o nedostatok procesnej podmienky, ktorý nemožno odstrániť, súd konanie zastaví. 7. Lustráciou súd zistil, že žalovaná A. B. zomrela dňa XX.X.XXXX a dedičské konanie je vedené na tunajšom súde pod číslom konania 8D 128/2025. 8. Vzhľadom na to, že žalovaná zomrela pred podaním žaloby, stratila procesnú subjektivitu a teda aj spôsobilosť mať práva a povinnosti. Nedostatok tejto spôsobilosti je neodstrániteľným nedostatkom podmienky konania, ktorý má za následok, že súd vo veci samej nemôže vydať rozhodnutie, ale konanie musí zastaviť. Súd teda v zmysle § 161 ods. 2 CSP a § 62 CSP konanie zastavil. 9. O trovách konania rozhodol súd podľa § 256 CSP a ich náhradu stranám nepriznal. K zastaveniu konania došlo v dôsledku toho, že žalobca si pred podaním žaloby nezistil, či žalovaná má spôsobilosť
mať práva a povinnosti, a teda procesnú subjektivitu a žalovanej v dôsledku straty procesnej subjektivity žiadne trovy vzniknúť nemohli. Poučenie: Proti tomuto uzneseniu je prípustné odvolanie v lehote do 15 dní od jeho doručenia cestou tunajšieho súdu na Krajský súd v Košiciach, písomne v troch vyhotoveniach. Z odvolania musí byť zjavné, ktorému súdu je určené, ktorej veci sa týka, proti ktorému rozhodnutiu smeruje, v akom rozsahu sa toto rozhodnutie napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha. Rozsah, v akom sa rozhodnutie napáda a dôvody odvolania môže odvolateľ rozšíriť len do uplynutia lehoty na odvolanie.

